*For sangen til gruppa Europe, se The Final Countdown (sang)*

***USS Nimitz ... forsvunnet i Stillehavet***  (originaltittel: *The Final Countdown*) er en amerikansk eventyr- og science fiction-film fra 1980 regissert av Don Taylor. Filmen handler om et moderne amerikansk hangarskip som seiler inn i merkelig storm som tar dem 40 år tilbake i tid, nærmere bestemt i til 1941 og det nært forestående angrepet på Pearl Harbor. Hovedrollene spilles av Kirk Douglas, Martin Sheen, James Farentino og Katharine Ross.

Handling
--------

Et bilde tatt under innspillingen av filmen. Bilde visert et japansk fly og to moderne F-14 Tomcat jetjagere.
Året er 1980. Verdens største hangarskip, USS «Nimitz», skal ut på rutineoppdrag til Pearl Harbor med Warren Lasky som observatør. Plutselig begynner de å ta inn merkelige signaler på radaren som varsler om en uvanlig værformasjon. Noe stort er på vei mot dem, og før de vet ord av det, fanges de inn i en slags magnetisk og elektrisk storm. Både skip og mannskap blir tvunget rett inn i et hull som har oppstått midt i den merkelige stormen. Etter en stund avtar stormen, og mannskapet kommer til seg selv igjen, bare for å finne ut at de er alene på havet. De sjekker om alt av det elektroniske utstyret fungerer, noe det gjør, men ingen svarer på deres radiosignaler. Det eneste de får inn av signaler fra omverdenen er nyheter på radioen som er fra andre verdenskrig, og når de oppdager japanske Zero-fly, blir de mer og mer frustrerte. Offiserene om bord begynner å lure på om de er utsatt for en spøk, eller om de blir testet ut av de amerikanske myndighetene. Skipets kaptein, Yelland, er svært skeptisk til det hele og antar at det hele dreier seg om et spill fra myndighetene. Observatøren Warren Lasky begynner imidlertid å leke med tanken på at dette kan dreie seg om en reise tilbake i tid og at de faktisk befinner seg i starten av den 2.verdenskrig, nærmere bestemt den 6. desember 1941. Kaptein Yelland sender ut noen jagere for å sjekke ut hva som er skjedd. De flyr over Pearl Harbor og tar bilder. Når bildene blir fremkalt, er disse identiske til bilder tatt av den flåten som lå rundt Pearl Harbor like før angrepet i 1941. Etter å ha fanget en japansk pilot, blir de mer og mer sikker på at de virkelig befinner seg i 1941, like før angrepet på Pearl Harbor. Med den enorme forskjellen i teknologi og kunnskap begynner enkelte på skipet å ta til orde for å «endre historien».

Om filmen
---------

Hangarskipet USS Nimitz ble benyttet under innspillingen. (Bilde er fra 2013).
### Økonomi og popularitet

*USS Nimitz* kan beskrives som en moderat suksess internasjonalt, men den gjorde det dårligere i USA. Den innbrakte over 56 millioner dollar på verdensbasis, hvorav drøyt 16 millioner i USA. Den havnet på 43. plass over de meste innbringende filmene i USA i 1980.

Produksjonskostnadene var på 12 millioner dollar.

### Anmelderne

Den fikk blandet mottakelse av filmkritikerne, noe som gjenspeiles i at den har fått 46 % på Rotten Tomatoes. Den amerikanske filmkritikeren Roger Ebert gav den 2 av 4 stjerner, mens Leonard Maltin gav den 3 av 4 stjerner.

*VG* gav den terningkast fem.

### Annet

Mye av filmen ble spilt inn på USS Nimitz og mange av folkene på skipet var ekte marinefolk. Opptakene ble gjort utenfor Key West i Florida og i havna på Norfolk-basen i Virginia.

Tematisk har filmen likhetstrekk med filmer som japanske *Tidsstorm* (1979) og amerikanske *Philadelphia eksperimentet* (1984).

I rollene
---------

(utvalg)

* Kirk Douglas: Captain Matthew Yelland
* Martin Sheen: Warren Lasky
* James Farentino: Wing Commander Richard T. Owens / Mr. Richard Tideman
* Katharine Ross: Laurel Scott
* Ron O'Neal: Commander Dan Thurman
* Charles Durning: Senator Samuel Chapman
* Victor Mohica .... Black Cloud
* James C. Lawrence .... Lt. Perry
* Soon-Tek Oh .... Simura, Captured Japanese Pilot

Referanser
----------

1. ↑  «uss nimitz forsvunnet i stilehavet (final countdown, the) | Norsk VHS.com» **(engelsk)**. Arkivert fra originalen 19. april 2019. Besøkt 19. april 2019.
2. ↑  «The Final Countdown (1980) - Financial Information». *The Numbers*. Besøkt 22. januar 2020.
3. ↑  «Top 1980 Movies at the Domestic Box Office». *The Numbers*. Besøkt 22. januar 2020.
4. ↑  «The Final Countdown». IMDb. Besøkt 18. april 2019.
5. ↑  «The Final Countdown (1980)». *Rotten Tomatoes* **(engelsk)**. Besøkt 18. april 2019.
6. ↑  Ebert, Roger. «The Final Countdown Movie Review (1980) | Roger Ebert». *www.rogerebert.com* **(engelsk)**. Besøkt 19. april 2019.
7. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
8. ↑  Røed, Liv Herstad (22. oktober 1980). «Nye filmer - dette mener VG». *VG*. s. 36.

Eksterne lenker
---------------

* (en) *USS Nimitz ... forsvunnet i Stillehavet* på Internet Movie Database Rediger på Wikidata

* (no) *USS Nimitz ... forsvunnet i Stillehavet* hos Filmfront Rediger på Wikidata

* (sv) *USS Nimitz ... forsvunnet i Stillehavet* i Svensk Filmdatabas Rediger på Wikidata

* (da) *USS Nimitz ... forsvunnet i Stillehavet* i Danmark Nationale Filminstitut Rediger på Wikidata

* (en) *USS Nimitz ... forsvunnet i Stillehavet* på AllMovie Rediger på Wikidata

* (fr) *USS Nimitz ... forsvunnet i Stillehavet* på Allociné Rediger på Wikidata

* (nl) *USS Nimitz ... forsvunnet i Stillehavet* på MovieMeter Rediger på Wikidata

* (en) *USS Nimitz ... forsvunnet i Stillehavet* på Turner Classic Movies Rediger på Wikidata

* (en) *USS Nimitz ... forsvunnet i Stillehavet* på American Film Institute Rediger på Wikidata

* (en) *USS Nimitz ... forsvunnet i Stillehavet* på Rotten Tomatoes Rediger på Wikidata